**Üllés Nagyközségi Önkormányzat Képviselő-testületének**

**15/2016. (XI.09.)önkormányzati rendelete**

**a magánszemélyek kommunális adójáról**

Üllés Nagyközségi Önkormányzat Képviselő-testülete a helyi adókról szóló 1990. évi C. tv. (továbbiakban: Htv.) 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés (h) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva Üllés Nagyközség illetőségi területén a magánszemélyek kommunális adójáról az alábbi rendeletet alkotja.

1. **§**

**Adókötelezettség, az adó tárgya és alanya**

1. Adókötelesek a Htv. 11. §-ában meghatározott adótárgyak.
2. Adó alanya a Htv. 12. §-ában meghatározott magánszemély, továbbá az a magánszemély, aki az önkormányzat illetékességi területén nem magánszemély tulajdonában álló lakás bérleti jogával rendelkezik.
3. Az adókötelezettség keletkezésére, megszűnésére a Htv. 25. §-ának rendelkezéseit kell alkalmazni.
4. **§**

## **Az adó mértéke**

Az adó mértéke adótárgyanként, illetőleg lakásbérleti jogonként:

1. **Belterületen: 5000 Ft/év**
2. **Külterületen: 2500 Ft/év.**
3. **§**

**Adómentesség**

Mentes az adó alól:

1. a beépítetlen belterületi földrészlet,
2. bel-, és külterületi építési telek,
3. a nem lakás céljára szolgáló épület, épületrész,
4. az egyéb nem lakás céljára szolgáló épület, épületrész,
5. a Htv. 52. § 10. pontjában meghatározott kiegészítő helyiség,
6. a Htv. 52. § 48. pontjában meghatározott lakáshoz, üdülőhöz tartozó gépjárműtároló (garázs)
7. a Htv. 52. § 50. pontjában meghatározott melléképület, melléképületrész,
8. a magánszemély tulajdonában álló, vállalkozási célú nem lakás céljára szolgáló épület,
9. állattartásra vagy növénytermesztésre szolgáló épület, épületrész, valamint az ezekhez kap csolódó tároló épület, épületrész (például: istálló, üvegház, terménytároló, magtár, műtrágyatároló), feltéve, hogy az épület, épületrész rendeltetésszerű, tényleges használata kizárólagosan állattartási, növénytermesztési tevékenység céljára történik,

abban az esetben, ha a vele azonos helyrajzi számú ingatlanon található és lakás céljára vagy nem lakás, egyéb nem lakás céljára szolgáló épületet, épületrészt a magánszemélyek kommunális adója fizetési kötelezettség terheli.

**4. §**

## **Az adó bevallása, megfizetése**

1. A kommunális adót a települési önkormányzat jegyzője kivetés útján, határozattal állapítja meg.
2. A kommunális adót félévenként két egyenlő részletben március 15-ig, illetve szeptember 15-ig az önkormányzat 11735005-15354099-02820000 számú kommunális adószámlájára kell megfizetni.
3. Az adókötelezettség keletkezését, valamint az adó alanyában, az adó tárgyában bekövetkezett, adókötelezettséget érintő változást az adózónak a változást követő 15 napon belül az önkormányzati adóhatóság által rendszeresített nyomtatványon kell bejelentenie.

**5. §**

**Záró rendelkezések**

1. E rendelet 2017. január 1. napján lép hatályba.

(2) Hatályát veszti Üllés Község Képviselőtestületének a magánszemélyek kommunális adójáról szóló 27/2011. (XII. 14). önkormányzati rendelete.

Ü l l é s, 2016. november 8.

Nagy Attila Gyula Dr. Borbás Zsuzsanna

polgármester jegyző

A rendelet kihirdetésének napja:

Üllés, 2016. november 9.

Dr. Borbás Zsuzsanna

jegyző